പാഠം 8
കാണാതെപോയ ആട്
അധ്യാപക മാർഗ്ഗദർശി  ·  നോക്കൂ, കേൾക്കൂ, ജീവിക്കൂ – പുസ്തകം 6: യേശു ഗുരുവും സൗഖ്യദായകനും
	ലക്ഷ്യം
	ആരും നഷ്ടപ്പെട്ടുപോകുന്നത് യേശു ആഗ്രഹിക്കുന്നില്ലെന്നു കുട്ടികളെ പഠിപ്പിക്കുക.

	തിരുവെഴുത്ത് വായന
	മത്തായി 18:10-14; ലൂക്കോസ് 15:1-7; യോഹന്നാൻ 10:11

	മനഃപാഠ വാക്യം
	യോഹന്നാൻ 10:11
“ഞാൻ നല്ല ഇടയൻ ആകുന്നു. നല്ല ഇടയൻ ആടുകൾക്കുവേണ്ടി തന്റെ പ്രാണനെ കൊടുക്കുന്നു.”



പാഠം അവതരിപ്പിക്കൽ
തുടക്കം
നിങ്ങൾക്ക് എന്തെങ്കിലും നഷ്ടപ്പെട്ടാൽ എന്തു സംഭവിക്കും? നിങ്ങൾ അതു തിരയുന്നു. തിരയാൻ സഹായിക്കണമെന്ന് മറ്റുള്ളവരോടു പറയുന്നു. നിങ്ങൾക്കു സന്തോഷമില്ല. അതു കണ്ടെത്തുമ്പോൾ നിങ്ങൾ എല്ലാവരോടും പറയുന്നു. ഉദാഹരണമായി, നിങ്ങളുടെ സൈക്കിളിന്റെ താക്കോൽ നഷ്ടപ്പെട്ടത് പറയുക.
പാഠത്തിലെ പ്രധാന ആശയങ്ങൾ
ഇതൊരു മനോഹരമായ കഥയാണ്. ലൂക്കോസിന്റെ വിവരണം ഉപയോഗിച്ച് സ്വന്തം വാക്കുകളിൽ പറയുക.
1.	100 ആടുകളെ നോക്കിയിരുന്ന ഒരു ഇടയനുണ്ടായിരുന്നു. അവൻ അവയ്ക്കുവേണ്ടി എന്തു ചെയ്തു, അവയെ എത്ര നന്നായി പരിപാലിച്ചു എന്നു വിവരിക്കുക.
2.	ഒരു ദിവസം ഒരു ആടിനെ കാണാതെപോയി. ഇടയൻ അതിനെ എല്ലായിടത്തും അന്വേഷിച്ചു.
3.	അവൻ അതിനെ എങ്ങനെ കണ്ടെത്തി എന്നു വിവരിക്കുക (ലൂക്കോ 15:5). അവൻ ശ്രദ്ധയോടെ ആടിനെ വീട്ടിലേക്കു ചുമന്നു.
ചിത്രം 8 കാണിക്കുക.
4.	ഇടയന് വളരെ സന്തോഷമായി; ആഘോഷിക്കാൻ അവൻ തന്റെ കൂട്ടുകാരെ വിളിച്ചു!
മനഃപാഠ വാക്യം ഹൃദിസ്ഥമാക്കൽ
കഥയോടുള്ള നമ്മുടെ പ്രതികരണം
യേശു തന്റെ ആടുകൾക്കുവേണ്ടി ജീവൻ കൊടുക്കാൻ ഒരുക്കമുള്ള നല്ല ഇടയനാണെന്നു വിശദീകരിക്കുക. കുരിശിൽ നമുക്കുവേണ്ടി മരിച്ച് അവൻ നമ്മെ രക്ഷിച്ചു. നാം ഓടിപ്പോകാതെ അവന്റെ കൈകളിൽ സുരക്ഷിതരായിരിക്കുമ്പോൾ കഥയിലെ ഇടയനെപ്പോലെ അവൻ സന്തോഷിക്കുന്നു.

